નાનપણમાં જે કોલસા ચોરીને મોટા થયા છે અને બન્નેની જિંદગી કોલસા જેવી કાળી છે એમાં જીવનનો એક પણ રંગ નથી, પણ એ રંગ ભરવાનું કામ નંદિતા કરે છે. કૅબરે ડાન્સર નંદિતાના આગમન સાથે વિક્રમ-બાલાની જિંદગીમાં રંગ ઉમેરાઈ જાય છે. મજાની વાત એ છે કે આ બન્ને ભાઈબંધ એક જ નંદિતાને પ્રેમ કરતા હોવા છતાં પણ તેમની વચ્ચે હરીફાઈનો કોઈ ભાવ નથી. પણ વિક્રમ-બાલા વચ્ચે ઈષ્ર્યા ઉમેરવાનું અને એકબીજાથી છૂટા પાડવાનું કામ અસિસ્ટન્ટ પોલીસ કમિશનર સત્યા એટલે કે સત્યજિત સરકાર (ઈરફાન ખાન) કરે છે. સત્યજિત સરકાર જબરદસ્ત પ્રામાણિક ઑફિસર છે. કાયદાના પાલન માટે કોઈ પણ હદે ઊતરી શકે છે. અગાઉ અનેક ખૂંખાર અને ખતરનાક આરોપીઓને પકડીને સીધાદોર કરી દેનારા ACP સરકારને કલકત્તાના આ સૌથી ખતરનાક ગુંડાઓ વિક્રમ-બાલાને પકડવાનું કામ સોંપવામાં આવે છે અને તે પોતાના કામે એવી રીતે લાગે છે કે નંદિતા અને વિક્રમ-બાલાના પ્રેમની સાથે વિક્રમ-બાલાની ભાઈબંધી જોખમમાં મુકાઈ જાય છે.